LidanRubinov/Halacha-QA huggingface dataset:
שאלה: שעות חלב בשר: אני ספרדית שנשואה לאשכנזי. עד כה שמרנו (גם הילדים) 4 שעות לעוף ו- 6 שעות לבשר. נאמר לי שכיוון שבעלי אשכנזי צריך לשמור רק 3 שעות. האם נכון הדבר? וכמה זמן הילדים צריכים לשמור?
תשובה: גם חלק גדול מהאשכנזים נוהג לשמור שש שעות ויש בכך גם עדיפות. לכן, מאחר ושמרתם עד עכשיו שש שעות כדאי להמשיך במנהג זה. גם בעוף יש לשמור שש שעות. הילדים צריכים לשמור לפי הגיל שלהם. ילד לאחר בר מצוה נוהג כמותכם. ילד קטן שאינו מבין בשעון, יש להמתין זמן קצר ובלבד שפיו יהיה נקי. ילד בינוני, יש להמתין לפי היכולת שלו ולפי ההבנה שלו בשעון ובזמן שעובר.
שאלה: היזק בפורים: איך זה שח מתירים בפורים לשמוח על חשבון אחרים ע"פ הדין בשו"ע שאם הזיק את חברו פטור? משום שמחה? מה הקשר, למה שהשמחה תבוא על חשבון אחרים?
תשובה: ח לא התירו להזיק. מי שמזיק בפורים משום שחשב שמותר להזיק הוא בודאי יהיה חייב. מה שח אמרו הוא, שאנשים שבאים ביחד לשמוח בשמחת פורים ולשם השמחה הם נוגעים אחד בשני ונמצאים אחד בבית השני ותוך כדי שמחתם קורה נזק, אנו אומרים שיש כאן מחילה הדדית. הדבר דומה לאנשים שבאים לשחק משחק כדורסל. כל מי שבא לשחק בכדורסל יודע שהריצה והקפיצות עלולות לגרום בלי כוונת היזק לפגוע בחבר. יש מחילה הדדית משום שכך דרך ההתנהגות ההדדית במשחק הכדור. כך גם בפורים כשבאים ביחד לשמוח וקופצים ורוקדים אם קורה היזק פטרו חכמים על הנזק.
שאלה: התורה מיוחדת?: כיצד אומרים שהתורה על טבעית וכלשון האור החיים בפרשת כי תבוא "היו משתגעים ומתלהטים אחריה" כאשר בפועל רואים שכמו כל חכמה יש הרבה אנשי מעשה שלא מתחברים ולא אוהבים כגון שבבניקים והרבה אנשים בכלל. אם כן יש כאן חכמה ככל החוכמות שאינה מתאימה לרובא דעלמא שהם יותר מעשיים והגם שהם יהודים?
תשובה: ישנה תפילה שאנו אומרים בדרך כלל בשבתות ובחגים: "שים חלקנו בתורתך". פירוש התפילה, שנזכה לקבל את החלק שלנו בתורה. הרבה מאוד אנשים שנחשפים לחלק שלהם בתורה הם מאוד שמחים ואוהבים את זה. אם אדם לומד בתורה חלק שלא שייך אליו הוא לא מתחבר ומרגיש שזה לא מדבר אליו ולחייו ומשעמם אותו. אבל אם מדברים על החלק שלו בתורה, הדבר שמעסיק ומעניין אותו ומה התורה אומרת על הנושאים שמעסיקים אותו הוא באמת יתלהט לגמרי באהבת התורה. אני אומר זאת מניסיון, שכאשר פוגשים אנשים שמגדירים את עצמם כלא שייכים לתורה, אך כאשר מדברים איתם על הנושאים שלהם ומראה להם את הקישור בתורה, הם לא רק המומים אלא כועסים על עצמם או על אחרים - "איך זה שלקחו להם את התורה שכל כך משמעותית". בשביל למצוא את התורה המתאימה לאדם יש כמה דברים. קודם כל, "אין אדם לומד אלא במקום שליבו חפץ". לפעמים ההורים שמים את הילדים במקומות שלא מתאימים להם, וזו טעות. דבר שני, צריך למצוא את האנשים שאדם יכול ללמוד מהם. דבר שלישי, צריך למצוא את החלק של האדם. יש אנשים שיותר מדבר אליהם הלכה, ויש שיותר מדבר אליהם אגדה, ויש שמתאים להם יותר פנימיות, יש רוצים ללמוד את הצד המדעי של התורה או את הצד האמוני וכל אדם ומקומו. יש סיפור מתקופת הארי על אחד החכמים, דומני המהר"ם אלשיך הקדוש, שרצה ללמוד ממנו את תורת הקבלה והוא אמר לא שזה לא שייך אליו. ולאחר שהתעקש קבע שיחכה לו בזמן מסויים והם יעברו שם, ואם יחכה לו ילמדו יחד. ואכן הוא הגיע לשם, אבל נפלה עליו תרדמה, מתוך שעמום שזה לא דיבר אליו, כי זה לא היה שייך אליו. כששלושת הדברים הללו קורים אדם אמור להיות "אוהב תורה", ובפועל כך אנו רואים בחוש. זה קשור גם ל"עמל תורה", שצריך להתאמץ ולא לחכות שהכל יגיע ישר לפה. כך מצינו ברבי יהודה בר אילעי שבתנאים לא תנאים - שישה המתעטפים בטלית אחת ועוסקים בתורה, של עוני גמור ושמד מצד הרומאים, ובכל זאת ישב ועסק ולימד תורה לרבים.
שאלה: חכמתו של אדם הראשון לאחר עץ הדעת: במסכת עבודה זרה דף ח עמוד א כתוב שאדם חשב שבא סוף העולם והכל יחזור לתהו. ורש"י כותב שהיה צריך לדעת שמנהגו של עולם הוא. מכאן, שאחרי שאכל מהעץ נהיה פחות חכם. ואילו באורחות צדיקים שער הבושה כתוב, שאחרי שאדם אכל מהעץ נתפקחו עיניו ונהיה יותר חכם, כיצד אפשר לישב סתירה זו?
תשובה: רש"י מבאר את קושיית הגמ' על הדעה הסוברת שבניסן נברא העולם - מדוע אדם הראשון חשב שנתקצרו הימים בגלל חטאו הרי כבר ראה שכך הוא מנהגו של העולם. משמע מהגמ' ומרש"י הפך דבריך, ואדרבה הגמ' מבינה שודאי אם כבר ראה בעבר שמתקצרים הימים לא היה טועה בכך, ולכן מקשה על הדעה הסוברת שבניסן נברא העולם.
שאלה: הוספות "מי שברך" בקריאת התורה: האם ראוי להוסיף "מי שברך" למסוממים חולים משוגעים שבויים פצועים מתאונות דרכים יתומים בקריאת התורה בקביעות (לא חד-פעמי) או שזה טורח ציבור. ואולי זה סתם לא שייך ומי שרוצה יתפלל על זה לבד (אולי בשומע תפילה) אבל זה לא קשור לקריאת התורה?
תשובה: אני חושב שזה טירחא דציבורא להגיד בקביעות. אם יש משהו מיוחד אז אומרים במי שברך, אך על כל השאר מתפללים באופן כללי. בכל יום אומרים רפאנו על החולים ועל שאר הנתונים בצרה ובשביה מתפללים ביהי רצון שאחר קריאת התורה בשני וחמישי.
שאלה: ספר תורה ספרדי בבית כנסת אשכנזי: בבית הכנסת שלנו מתפללים בנוסח אשכנזי לכל דבר (נוסח ספרד של האשכנזים). חלק בלתי מבוטל של המתפללים הם ספרדים, אך מצטרפים לנוסח התפילה האשכנזי. לאחרונה, אחד המתפללים ביקש לתרום ספר תורה ספרדי מהודר לבית הכנסת. האם נוכל לקרוא בספר זה בלי הגבלה או שקיימת הגבלה כלשהי, ואם כן - מהי ההגבלה? בברכת התורה!
תשובה: במשך כל השנה מותר לאשכנזים להשתמש בספר תורה ספרדי. בפרשת זכור, שהיא על פי חלק מהשיטות מדאורייתא, מקפידים שכל עדה תשמע את הקריאה מספר תורה שכתוב על פי הנוסח והכתב שלה.
שאלה: הגיית שם השם ברוך הוא: לכבוד הרב אם קרה שהגיתי שם הויה ברוך הוא באותיותיו דהיינו י -ק -וכו רק עם- ה-בלי אות באמצע קראתי בבן איש חי ועוד שלפי הארי גם זה נכלל וכך גם נראה מדברי תוספות סנהדרין קרה לי כמה פעמים בחיים. אחד קרה במקווה שאמרתי בפה אבל מיד שיצאתי וקראתי חומר הדבר עשיתי תשובה השתדלתי לברר את פרטי האיסור הדינים של זה וקבלתי להימנע מזה ואפילו לעשות גדר שעד עכשיו הייתי אומר בלשם יחוד אות י ואות ה עכשיו אני אומר עם ק שלא להיכשל. הוספתי את זה כמה פעמים בוידוי בשמע קולנו ובוידוי רגיל. מה דעת הרב, האם צריך לעשות עוד דברים לכפר ולתקן זה העניין? אני לומד בישיבה, ברוך השם השנה נכנסתי ומה שרשום ההוגה השם באותיותיו אין לו חלק וכו ח"ו כל זה גם אם עשה תשובה? אני שואל זאת משום שעיינת בנושא זה הגעתי לרמב"ם הלכות תשובה שם כותב כל אלו שמנינו שאין להם חלק אם עשו תשובה יש להם חלק לעוה"ב אך הרמב"ם לא מונה באלו שאין להם חלק ההוגה השם באותיותיו שמחתי מאד שראיתי שהרב עונה לשאולות באינטרנט שתמשיכו להגדיל תורה ולאדירה ו על עזרתכם
תשובה: בוודאי שתשובה מועילה ואין לחשוש יותר.
שאלה: להפיח עם תפילין: 1. האם מי שבלי כוונה הפיח בתפילין צריך לעשות איזה משהו לכפר, איזה תיקון לדבר? 2. בדרך כלל אין לי בעיה של צורך להפיח בשעת תפילה עם תפילין בכל זמן שחרית. קרה לי שהיה לי כאבי בטן והרגשתי צורך להפיח. הייתי עם תפילין והחזקתי את עצמי כמה פעמים, האם זה ר או שבהתאפקות מלהפיח גם צריך להוריד את התפילין. אני יכול להחזיק את עצמי, השאלה האם זה ר עם תפילין?
תשובה: 1. דבר שקורה באונס אינו צריך כפרה. יש להקפיד להבא לוודא לפני התפילה שאינך צריך לשירותים. 2. בהתאפקות מלהפיח אין איסור "בל תשקצו" (משנה ברורה קג, ג) ולכן אם אתה נמצא במקום בתפילה שאינך יכול להוריד התפילין, כמו תפילת עמידה, זה ר. אבל אם מדובר על צורך לפעמים רבות ואתה נמצא בתפילה במקום שאפשר להוריד וללכת לשירותים לזמן מה, עדיף לעשות כן.
שאלה: נחלת שבט מנשה: ערב טוב וחג שמח, לאחר עיון במפת נחלותיהם של שבטי ישראל, צצה במוחי השאלה הבאה- מדוע שבט מנשה, אחד מעשרת השבטים שנעלמו, קיבל את הנחלה הגדולה מבין כל השבטים, משתי גדות הירדן, בעוד לעומתו, שבט בנימין, אחד משני השבטים שנותרו, קיבל את הנחלה מבין הקטנות ביותר?
תשובה: הנחלות לא נמדדו בקילומטראז' אלא על פי הערך של הקרקע. אנו יודעים שדונם בעמק יזרעל שווה הרבה יותר מאשר דונם בנגב. יכול להיות שהקרקעות של שבט בנימין היו שוות יותר ולכן קיבלו שטחים מצומצמים יותר.
שאלה: פורים בט"ו באדר: באיזה ערים חוגגים פורים בט"ו באדר?
תשובה: אני מפנה אותך לספרו של הרב אליעזר מלמד, פניני הלכה, הנמצא באתר. בקישור המצורף תמצא את הנושא של פורים פרזים ומוקפין. קישור לשיעור בנושא "דיני פרזים ומוקפים". בברכת התורה, WWW.Yeshiva.org.il
שאלה: הטעם למאכלים לא כשרים: התורה מצווה אותנו להמנע ממאכלים לא כשרים. שאלתי היא: מה מייחד את אותם מאכלים? (לדוגמא: שרימפס)
תשובה: למצוות התורה יש טעמים וסיבות גלויים ונסתרים. גם אם אנו מבינים בשכלנו טעם של מצוה זו או אחרת, יש לדעת שאין זה הטעם האמיתי והמוחלט של המצווה והטעם והמשמעות אמיתיים הם עמוקים מאוד ונסתרים מעיני בשר ודם. חלק מהמצוות אנו מבינים בצורה פשוטה, כמו: כיבוד הורים, מצוות שבין אדם לחבירו וכד'. ישנם מצוות שקשה לנו להבין את טעמיהם. דיני מאכלות אסורות הם מהדינים שרב בהם הנסתר על הגלוי. ח והמפרשים הטעימו לנו גם את המצוות הללו. צריך לזכור שהגוף שלנו הוא משכן לנשמה ועל ידו אנו עובדים את ה' ומקיימים את מצוותיו. ריבונו של עולם קבע בחוכמתו שיש מאכלים שמפריעים לגוף לבצע את תפקידו כמשכן לשכינה והם גורמים ל"מחיצה" רוחנית בין הגוף לנשמה וממילא ביננו לבין רבש"ע. מדוע דווקא מאכלים מסויימים מותרים ומאכלים אחרים אסורים ופוגעים בנו רוחנית - איננו יכולים לדעת. העיקר מתחיל באמונה ובאהבה להקב"ה וממילא מקבלים באהבה את מצוותיו וחוקיו בידיעה שגם אם אין אנו מבינים את טעמיהם בוודאי טובים הם לנו ומועילים לנו.
שאלה: שתיית מיץ ענבים במקום יין לארבע כוסות: אני מאוד לא אוהב יין, קשה לשתות אותו אבל אני לא אלרגי ליין. האם מותר לי לשתות מיץ ענבים בשביל ארבע כוסות בפסח או אפילו בכל מקום ששותים בו יין כמו בהבדלה וקידוש וכו? על זמנך.
תשובה: מיץ ענבים דינו כיין. אמנם יש עדיפות ליין אבל יוצאים ידי חובה לכתחילה גם במיץ ענבים.
שאלה: עם נבחר ומפולג: לפי התנ"ך אנו העם הנבחר. שאלות: 1 - מה מייחד אותנו על פני שאר העמים שאלוהים בחר דווקא בנו? 2 - אם אנחנו העם הנבחר, למה אנו כ"כ מפולגים בדעותינו? לא סתם נאמר שני יהודים שלוש דעות.
תשובה: לך יקירי. שמחתי מאוד לקבל את שאלותיך היפות, שבהן ניכרת חשיבה יפה והמון רצון כן להבין את הדברים. שאלותיך הן שאלות נפלאות לתחילת לימוד מעמיק וחשוב בהבנת סגולת ישראל וכל תפקידה של התורה, ובודאי שאי אפשר יהיה למצות את התשובה לשאלות אלו בתשובה זו או אחרת דרך האינטרנט. ולכן אם תרצה אשמח לכוון אותך למקום שבו תוכל ללמוד את הדברים ברוגע וברצינות, וכך תוכל להקיף את הנושא מהכיוונים השונים ותמצוא עולם פמיני קדוש ומופלא. אך לא אשאיר אותך בלי כלום, אלא אכתוב לך בקצרה, בתקווה שהדברים יעזרו לך ויקדמו אותך, ואשמח להיות איתך בקשר ולעזור לך עוד בכל מה שאוכל. 1. נאמר בנביא: "עם זו יצרתי לי תהילתי יספרו". תפקידו של עם ישראל הוא לקדש את ה' בעולם. מעשה זה על ידי קיום תורה ומצוות, ועל ידי בניה של עם קדוש החי על פי התורה. בכך עם ישראל נברא שונה משאר העמים, שיש בו תכונות מיוחדות ליעוד שלו, יש לו קישורים לדברים מיוחדים שאינם קשורים לגויים, ויש לו עולם רוחני מיוחד שמתחיל מהדבר הפנימי ביותר שבאדם. ככל שנדע יותר להפיק את המירב ממה שה' נטע בנו כך נוכל יותר להשלים את עבודת ה', את הקדושה בעולם, ונזכה לגאולה שלמה לנו ולעולם כולו. כמובן שחשוב להאריך בדברים אך אינני רוצה להכביד עליך יתר על המידה, ואשמח להמשך הקשר. 2. הסיבה לפילוג הגדול היא שהאוצר הגדול שיש בעם ישראל צריך להופיע בכיוונים שונים, שאין אדם שיכול להקיף את הכל, וכל ציבור בעם ישראל יש לו תפקיד לגלות חלק אחר בתורה, וכך יחד בונים את כל עולם הקדושה בשלמות. לכן אם היינו יודעים לזהות כל אחד את המקום של האחר, לא היינו מגיעים לפילוגים, אך לא תמיד אנו יודעים להסתכל כך על הדברים, ואז אנו צריכים לעבור בירור פנימי בתוכנו עד שנגיע לאחדות. בעזרת ה' נגיע אליה, וגם אם זה ידרוש תהליך, תהליך זה חשוב ובונה. ושוב אשמח להאריך באימייל, ובעזרה ביצירת קשרים עם מקום לימוד או אדם ללמוד איתו. אנא חזור אלי לאימייל שלי ואשמח לעזור. הרב יצחק גרינבלט zahig1 gmail.com
שאלה: שאלה בנושא קניה ומכירה: האם מותר להשתמש בכרטיס מועדון "חבר" של גיסי שהוא איש צבא קבע, בקניה עבורי כדי לקבל הנחה בקניה? הוא יבצע את הקניה ואני אשלם לו על כך.
תשובה: האם הצבא מסכים לכך?
שאלה: הכשרות של הרב צבי יהודה: שמעתי ממישהו (די מוסמך בכל הקשור להנהגות הרב צבי יהודה) שהרב צבי יהודה לעולם לא אכל כל מיני בד"צים, כי הוא אמר שהם פורשים מהציבור ופורקים מעליהם את עול מרא דאתרא דמדינת ישראל, הלא היא הרבנות הראשית בכך שהם מקימים כשרות נפרדת מהרבנות. האם זה נכון? אם כן, מה אכל הרב צבי יהודה? האם יש הכשר של הרבנות שהוא למהדרין? אני שואל כי אני לא אוכל חלב נוכרי, ואוכל רק בשר חלק. על התשובה.
תשובה: אמנם כן, הרב צבי יהודה זצ"ל הקפיד לסמוך על כשרות הרבנות. אמנם למעשה אין כשרות על מוצר רק של בד"צ על כל מוצר יש גם כשרות של הרבנות המקומית. והמהדרין יכולים לבחור כל כשרות מהודרת כי תמיד יהיה על זה גם כשרות של הרבנות.
שאלה: אכילת לבבות וכבדים על פי הקבלה: 1. האם על פי הקבלה יש בעיה לאכול בבות עוף? אני לא כל כך זוכר, נראה לי ראיתי בספר הנהגות מהמח"ו לב בהמה מכניס יצר הרע באדם או משהו כזה 2. האם יש בעיה על פי קבלה לאכול כבד עוף?
תשובה: נזכר בדברי הבן איש חי שלא טוב לאכול לב או כבד בין של בהמה בין של עוף. ומי שחלש או חסר דם וצריך לאכול עפ"י הרופאים יכול לאכול בלי חשש.
שאלה: קריאת המגילה בחולון: 1. יש לנו בבית מגילה כשרה ואני גר בחולון ושמעתי שאמרו לקרוא גם בט"ו מספק בלי ברכה, משום סמיכות לעיר יפו. ביום ט"ו לא שמעתי ורציתי לקרוא בבית אך איני מכיר את הטעמים והסוף פסוק. יש לי הקלטה של כל קריאת המגילה של אחד הרבנים. האם מותר לי לשים על רמקול את ההקלטה ולחזור ולקרוא במגילה בפה שלי על פי מה שאני שומע בהקלטה? 2. אם בטעות קראו את המגילה כך בתחילה הכל היה פתוח ופרוס על השולחן ומשום שלא היה מקום כל 4 או 3 עמודות שקראו אותם קיפלו אותם כך שלבסוף כל ההתחלה היה חצי מגולגל וה-4 עמודות האחרונות פתוחות, האם יצאו בזה ידי חובה?
תשובה: 1. שאלה בנושא ציבורי כה רחב הנוגע למיליוני התושבים בגוש דן צריכה להיקבע ע"י כל רבני הגוש וגדולי תורה נוספים. ובינתיים, אין מקום לחוש לדעה זו חוץ מתושבי יפו הגרים ברדיוס של ק"מ אחד מהתל העתיק של יפו. 2. רק הקורא בציבור פורש את המגילה. ואם לא פרש, הקריאה כשרה.
שאלה: להתפלל במניין בבית הכנסת: ב"ה אני איש מאמין שמתפלל כל בוקר במניין ובשבתות. אני לוי שכך אני עולה לספר לעיתים קרובות. אני לא ממש מדקדק בהלכות וגם נוסע ביום שבת. קשה לי לא ללכת להתפלל כל בוקר בבהכנ"ס. אני עושה זאת בשמחה ומרגיש מצויין אחרי התפילה, במיוחד כאשר אני עולה לספר תורה. השאלה היא, במקרה שלי עדיף לי להתפלל יחיד או להמשיך בדרך זו? מאחר שאני לא מרגיש בנוח כאשר יש טוענים שמי שמחלל שבת לא יכול להיות מן המניין וגם בעליה לספר תורה. נ.ב קשה לי לא לנסוע בשבת
תשובה: שמחתי לקבל את מכתבך, ולראות את ההתמדה שלך להתפלל בבית הכנסת. זה מאוד חשוב, שגם אם יש דברים שאתה לא שומר, שתמשיך לשמור על מה שכן. מתוך מכתבך ניכר מאוד שחשוב לך להיות דתי, לשמור ממש כל על המצוות, אלא שלא קל לך. במשך שנים התרגלת לנסוע בשבת, וגם טכנית לא קל להפסיק, אבל אתה מאוד מאוד רוצה. ולכן חשוב מאוד מאוד שתנסה לראות איך אתה באמת מצליח לשנות את המצב הזה שלך ולעבור את המחיצה הזו שלך. אני מאמין שעם הרצון הגדול שלך עוד תצליח גם בכך, בעזרת ה'. תתפלל לה' שיתן לך כח להתגבר, ובעזרת ה' יהיה טוב מאוד. לגבי התפילה בבית הכנסת והעליה לתורה, הואיל ואתה מאמין בה', ואתה באמת רוצה, אתה יכול. הבעיה להתפלל ולעלות לתורה היא בעיקר למי שכופר בה' חס ו אבל אתה מאמין, ולכן אתה יכול להמשיך ואתה לא צריך לומר דבר לגבאי או לאחרים, אלא לעשות מה שיגידו לך. ידידי, אשמח להיות בקשר ולעזור לך עוד בכל מה שאוכל. תרגיש חופשי להמשיך איתי את הקשר דרך האימייל שלי, ואשתדל לעזור לך. הרב יצחק גרינבלט zahig1 gmail.com
שאלה: כשרות של שוקולד שהכשרות מודבקת על מדבקה: רציתי לדעת האם שוקולד M M s שיש עליו הכשר (על מדבקה ולא על החבילה עצמה) גם U וגם באישור הרבנות הראשית לישראל הוא כשר?
תשובה: חייב להופיע סמל כשרות OUD ע"ג החבילה.
שאלה: על הניסים בבני ברק: לכבוד הרב מה דין אמירת על הניסים בתפילה למתגורר בבני ברק בטו באדר?
תשובה: לא שמעתי שנוהגים יומיים פורים בעיר בני ברק.
שאלה: מה שווי פרוטה : כבוד הרב אני מבקש לדעת מה שווי פרוטה. באתר ההלכה היומית כתוב כך. מעיקר הדין אין קצבה במעות פורים, כי מן הדין די בנתינת פרוטה, שהוא סכום הקטן שיש בכל מקום (וכגון בארץ ישראל, מטבע של עשר אגורות לכל אביון),. אבל ראיתי ברמב"ם הלכות טוען ונטען פרק ג וכמה היא פרוטה משקל חצי שעורה של כסף נקי, וכמה הם שתי מעין משקל שתים ושלשים שעורות כסף מזוקק. עד כאן. מתוך פרוייקט השות. השאלה מה אם כן שווי פרוטה למעות פורים ולניתן שלוש פרוטות ב ויברך דוד.
תשובה: כפי שכתבת יש ערך נקוב למטבע 'פרוטה' כפי שהגדיר הרמב"ם "משקל חצי שעורה של כסף נקי". הערך הוא נמוך מאוד, רק כמה אגורות בודדות, וערכו המדוייק משתנה לפי ערך הכסף בשוק. לגבי מעות פורים (מתנות לאביונים) אמנם יש שיטה בפוסקים שדי לתת שתי פרוטות לשני עניים (פרוטה לכל עני) אולם הפסיקה המקובלת שהמינימום שיש לתת הוא סכום כסף שאפשר לקנות בו ארוחה מינימלית, כמו לחם ושתיה או מנה פלאפל וכד'. (זהו השיעור המינימלי אולם יש מקום רב להדר ולתת מתנות לאביונים בסכומים יותר גבוהים כל אחד לפי יכולתו, ומי שיכולותיו מוגבלות יתן מינימום של משלוח מנות וירבה במתנות לאביונים. לגבי הצדקה ב'ויברך דוד' אפשר להסתפק אפילו ב3 מטבעות של 10 אגורות שהם יותר משלוש פרוטות. כמובן שהרוצה להוסיף- יבורך, אולם כיון שצדקה זו ניתנת בכל יום אפשר להסתפק בכך.
שאלה: לבשל פרווה בכלי בשרי: האם מותר לכתחילה לבשל מאכל פרווה בכלי בשרי שאינו בן יומו על מנת לאוכלו עם חלב? האם כשהרמ"א כותב בסימן צ"ה, שבאינו בן יומו מותר לכתחילה, הוא מתכוון במקרה וכבר בישל אז מותר לאכול לכתחילה (כדעת החכמת אדם ודיוק הבדי שולחן ברמ"א) או שמותר אף לבשל לכתחילה במצב כזה (כדברי הגר"א)?
תשובה: לפי שיטת חכמי ספרד מותר. לפי הרמ"א אין לבשל לכתחילה, אך אם בישלו יהיה מותר.
שאלה: בישול פרווה בכלי בשרי לכתחילה: האם מותר לכתחילה לבשל מאכל פרווה בכלי בשרי שאינו בן יומו על מנת לאוכלו עם חלב? האם כשהרמ"א כותב בסימן צ"ה, שבאינו בן יומו מותר לכתחילה, הוא מתכוון במקרה וכבר בישל אז מותר לאכול לכתחילה (כדעת החכמת אדם ודיוק הבדי שולחן ברמ"א) או שמותר אף לבשל לכתחילה במצב כזה (כדברי הגר"א)?
תשובה: לא עושים כן לכתחילה.
שאלה: על מה השמחה בפורים?: נאמר כאילו השמחה היא על הנס וההצלה ליהודים ועל סגירת מעגל עם המן האגגי וגדודיו העמלקים. כתוב שהנוהג לשמוח הוא מדרבנן. במשלי (כד יז) נכתב ש"בנפל אויביך לא תשמח" והוא הוראה מדאוריתא. אז למה מותר לשמוח בפורים?
תשובה: השמחה היא על ההצלה של כלל ישראל, אם אתה כל כך חסיד אינך צריך לשמוח על מפלתם של הרשעים. כשם שההודאה על קריאת ים סוף היא בעיקר על ההצלה של כלל ישראל ולא על המצרים שטבעו בים.
שאלה: משלוח מנות שלא הגיע: בפורים יצאנו מוקדם מהבית, והשארנו משלוח מנות ליד הדלת של השכנים. אחרי שקיעה חזרנו הביתה וראינו שהשכנים עוד לא הגיעו לביתם. האם זאת היתה טעות מצדנו? האם לא יצאנו ידי חובת משלוח מנות?
תשובה: אם המשלוח לא הגיע ליעודו לא יצאתם בו, אך אתם אנוסים. מן הסתם שלחתם גם לאחרים, וא"כ יצאתם. מצוות משלוח מנות
שאלה: מעשר כספים: יש לי 2 שאלות בנושא מעשר כספים: 1- אני מרוויחה משכורת שנעה בין 2500 ל3000 ש"ח אני משלמת עבור מטפלת לתינוקת בין 1300-1100 ש"ח ממה אני צריכה לעשר? מהנטו או ממה שנשאר לי אחרי ששילמתי למטפלת? 2- אני נותנת מעשר ממשכורתי וממה שנשאר אני חוסכת חלק. ביום בו אפדה את כספי מתוכנית החסכון אצטרך שוב לשלם מעשר? הרי כבר שילמתי את המעשר עבורו?
תשובה: 1. אם אין לכם כמשפחה הכנסות נוספות, בוודאי שהינך פטורה ממעשר כספים. אם שאלתך היא האם להוריד את שכר המטפלת מההכנסות כחלק מהוצאות העבודה - אם את שולחת את התינוקת למטפלת רק בגלל העבודה, ניתן להוריד הוצאה זו מהרווח. אבל אם היית שולחת אותה בכל מקרה והעבודה באה לממן גם הוצאה זו, אי אפשר לנכות הוצאה זו מהרווח על העבודה. 2. לשלם מעשר רק על הרווחים של החיסכון ולא על הקרן עצמה.
שאלה: דיני בלוג בשבת: כבוד הרב אני דתיה בת 18 ויש לי בלוג באינטרנט. ראיתי כמה בלוגים שכתבו בבקשה לכבד אותם ולא להגיב אצלם בשבתות ובחגים. השאלה שלי היא, האם גם אני צריכה לכתוב כזה דבר או שזה לא הכרחי, כי חילונים יכנסו לבלוג בשבת בכל מקרה? זה משנה את חומרת המצב אם הם מגיבים או לא? ובכלל, מותר להשאיר בלוג פתוח לרבים בשבת?
תשובה: זה יפה שמבקשים מהגולשים לא להגיב בשבת. אם הם לא שומעים זה משהו אחר, אבל לפחות יש פה השתדלות למנוע מאנשים לחלל שבת. אם יש אפשרות, עדיף למנוע את האפשרות לכניסה לבלוג בשבת.
שאלה: הקלטה מתיבת נגינה של אתר ערוץ 7: האם מותר להקליט שירים מתיבת נגינה של אתר ערוץ 7, שהרי ניתן להשמיע אותם ללא גבול מכל מקום דרך חיבור אל חוטי, טלפון נייד וכן סטרימר?
תשובה: מובא בחוק על פי הסכם שנעשה עם אגודות האומנים שניתן להקליט על גבי קלטות אנלוגיות, והם מקבלים פיצויים עבור כך. לכן באופן זה הינך יכול להקליט. קיימת מחלוקת משפטית לגבי אמצעים דיגיטליים אחרים, ומכיוון שבפועל האומנים לא מקבלים כנגדם פיצויים, נראה שאין להעתיק באמצעים אחרים, ואף אם זוהי פרשנות החוק הרי שאינו צודק כל עוד בפועל אינם מקבלים פיצויים על כך, ולכן בכך אין לומר "דינא דמלכותא דינא". לגבי קיבוץ השירים ברצף מסוים לפי הקשרים שונים, מסתבר שאין הדבר נחשב כיצירה, ולכן אין לערוץ זכויות יוצרים על כך. ואמנם "שואל ומשיב" בהסכמתו ל"פתחי תשובה" (מובא בשו"ע אבן העזר מהדורת מכון ראש פינה עמ' 127) מחשיב פירושו כ"יצירה חדשה" שאסור להעתיקה, אולם עיין בספר עמק המשפט (סי' יז אות קפו ואילך) שצ"ע בכל מקרה לגופו כמה נחשב הליקוט כיצירה חדשה, ובפרט שבספר "פתחי תשובה" יש גם חידושים של מחברו ולא רק ליקוט. ובמקרה שלנו נראה פשוט שאי אפשר להחשיב זאת כיצירה.
שאלה: שימוש בכרית כוסמת בפסח: האם מותר להשתמש ולישון על גבי כרית המכילה כוסמת בפסח?
תשובה: מנין לך שהכוסמת הזאת היא הכוסמין שהם מין דגן?
שאלה: עירד - שם לבן: לכבוד הרב עומד להיוולד לנו בן בעוד כמה חודשים. האם עירד הוא שם טוב לבן?
תשובה: לא רצוי להשתמש בשם זה כיון שנזכר בתורה מבניו של קין.
שאלה: שומרונים ויהודים: האם השומרונים הם יהודים? ואם לא, מדוע לא?
תשובה: עד כמה שידוע לי הם לא נחשבים יהודים.
שאלה: הסימן למציאת הזיווג: איך ניתן לדעת מי הוא (לזהות) זיווגי? האם יש הרגשה שחשים בה שמוצאים את הזיווג, סימן כלשהו?
תשובה: האדם עוצם את עיניו וחושב בלבו האם עם האדם הזה אני רוצה להיכנס לברית ולדרך ארוכה. אם הלב אומר שניתן לסמוך על. ושהבסיס של האמון והשמחה אחד בשני קיים, הצופן הפנימי ידריך את האדם להחליט על זיווגו.
שאלה: "חמסה": האם "חמסה" (מין צורה של יד) הינה אמונה תפלה? האם היא אמונה תפלה של גויים? אם כן, האם היא "חוקות הגויים" ואסורה?
תשובה: מדובר באמונות טפלות ויש להימנע מהם, מיסטיקה איננה דרכה של היהדות.
שאלה: כשרות וודקה BLAGOFF: יש לי וודקה BLAGOFF, יש לי כל מיני סוגים. בוודקה פרימיום יש הכשר של הרבנות הראשית. ובכל שאר הסוגים (טעמים וקלאסית) אין הכשר, מה אני כן יכול לשתות ומה לא?
תשובה: ניתן להשתמש רק עם המוצרים עליהם יש אישור כשרות מהרבנות.
שאלה: שתילת צמחי תבלין צמודים: יש לי חצר בבית ואני רוצה לעשות ערוגה של צמחי תבלין (זעתר, בזיליקום וכו). האם מותר לי לשתול אותם צמודים אחד לשני מצד כלאים?
תשובה: וברכת ד' אין לזרוע בערוגה אחת אלא א"כ עשו הרחקה כדין. במקרה שאלו זרעים יחידים, יש להרחיק בין מיני ירקות 15 ס"מ בין מין למין (זעתר ובזיליקום). בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: נטילת נשמה   פתיליות תכלת   בטחון בה  : 1. בקשר לנטילת נשמה, אם אדם נוסע באוטו במאת האחוזים הוא ימעך ג וק או זבוב שעפו בדרך, האם יש בזה איזו שהיא בעיה, צער בע"ח, נטילת נשמה וכד? 2. אם הטלית שלי (לא טלית קטן) הפתיליות נצבעו תכלת (כל הפתיליות), האם יש על זה איסור בל תוסיף או איסור אחר? 3. אם אני נוסע באוטו ושם חגורה, זה אומר שאני לא בוטח בה?
תשובה: 1. התורה מדריכה אותנו להתנהג בצורה נורמלית כדרך ההתנהגות הרגילה של בני האדם. "לא ניתנה תורה למלאכי השרת" ואין שום חשש בהריגת זבוב וכד' בנסיעה ברכב. 2. לא כ"כ ברור לי כיצד הצלחת לצבוע את כל חוטי הציצית שלך בתכלת אמיתית. התכלת הנמכרת היום משווקת בכמות חוטי התכלת לפי דעות הראשונים השונות (חוט אחד מתוך שמונה, 2 מתוך 8 או 4 מתוך 8). אם צבעת את החוטים בצבע תכלת רגיל שאינו התכלת האמיתית אין בזה איסור בל תוסיף אולם המנהג המקובל הוא להטיל חוטים לבנים ולא צבועים.  שו"ע ט ה  וע"ע ישועות מלכו א-ג  3. התורה מצווה אותנו שלא לסמוך על הנס ולהישמר מכל דבר סכנה, ולכן חובה לחגור בנסיעה ומי שאינו חוגר לא רק שמוגדר שאינו סומך על ה' אלא הוא ח"ו מחלל את ה'.
שאלה: ריקודים מעורבים בחתונה חצי דתית: שולם רב, שאלה לי אליך בנוגע לחתונה של כלה דתייה וחתן החוזר בתשובה (כל משפחתו חילונית). החתן והכלה ומשפחת הכלה מעוניינים בחתונה בהפרדה מלאה אל משפחת החתן מתנגדת לזה, המשפחות הגיעו להסכמה שהריקודים יהיו בהפרדה מלאה ואילו הישיבה תהיה מעורבת. השאלה שלי היא: מה עושים אם משפחת החתן החילונית מתעקשת על ריקודים מעורבים? האם לאפשר אישור נפרד לריקודים מעורבים? או האם לאפשר זמן בנפרד לריקודים מעורבים? מה עושים אם בסופו של דבר החליטו על ריקודים בנפרד אך הצד החילוני לא מכבד זאת ומבצעים ריקודים מעורבים?
תשובה: דבר ראשון רצוני לאחל שיהיה לכם מזל טוב, ושתזכו להקים בית נאמן בישראל, בשמחה ובקדושה. אין ספק שרקודים מעורבים הם נוגדים את ההלכה. ולכן אי אפשר להתיר זאת, אף במצב זה שאת מתארת. זו האמת של התורה, וזו האמת שלכם, ואתם חייבים להיות חזקים בה ולא לפתוח אפשרות אחרת. האמירה שלכם צריכה להיות ברורה וחד משמעית, עם כל ההבנה וכל הרצון הטוב, זו האמת, וזו האמת שלכם, ואתם חייבים ללכת בה. כמובן, שאת הדברים צריך לומר בעדינות, בנועם, בהבנה של הקושי של האחר, וברצון למצוא פתרון למה שאפשר, אך אסור לתת תחושה שהאמת לא ברורה, ושהדברים ניתנים לשינוי. אתם צריכים לשדר שאתם מאוד רוצים את השותפות בחתונה, ולכן הסכמתם שהסעודה תהיה מעורבת, אך לא תוכלו להתפשר על דבר זה של ריקודים מעורבים. תסבירו למשפחה, שהשמחה היא של חתן וכלה, והתורה מלמדת שיש מצווה גדולה לשמח חתן וכלה, ולכן אם הם יעשו דברים אחרים, הם לא רק שלא ישמחו אתכם, אלא הם יצערו אותכם מאוד מאוד. במידה והצד הוא רגשי, אפשר לדבר גם על הרגש, לבכות ולשדר צער עצום. כן זה כואב, זה נורא, שיש אנשים שבמצבם לא מבינים את הכאב הגדול שיש בדבר. היו חזקים ובעזרת ה' תהיה חתונה שמחה. הרב יצחק גרינבלט zahig1 gmail.com
שאלה: תפילה אישית של ילדים: לכבוד הרב. האם יש מקום ללמד את "התפילה לאהבת חברים" שכתב איתמר פוגל הי"ד בכיתות בי"ס יסודי או שרק תפילות של גדולי ישראל וכדו?
תשובה: כל תפילה המביעה את רחשי הלב כשרה.
שאלה: פירוש המילה "אך" בתנ"ך: המילה "אך" מופיעה בכל מיני הקשרים שונים - "אך טוב וחסד ירדפוני", "ושמחת בחגך והיית אך שמח" - וישנם עוד הרבה ציטוטים. האם יש משמעות אחת למילה "אך", ומה היא מסמלת מבחינת משמעותה?
תשובה: ראשית, אין פסוק "ושמחת בחגך והיית אך שמח". זהו חיבור של שני פסוקים (יד-טו) בדברים פרק טז. פירוש המילה "אך" בשני הפסוקים שהבאת הוא דומה. הפירוש הוא - "רק". המילה "אך" משמעותה מילת מיעוט. ח דרשו: "אכין ורקין מיעוטין" (ירושלמי ברכות פרק ט ובעוד מקומות).